স্থানীয় আব্বাস বেপারী জানান, পুরুষশুন্য ওই গ্রামে সম্প্রতি সময়ে স্থায়ী বসবাস শুরু করেন ৬৫ বছরের বৃদ্ধ আকবর হাওলাদার। তিনি আরও জানান, একটি বিয়ের অনুষ্ঠানে যোগদানের জন্য তারা ৭/৮জন যুবক ঢাকা থেকে গত ৩১ ডিসেম্বর বাড়িতে আসেন। এতে ক্ষিপ্ত হয়ে প্রভাবশালীরা থানা পুলিশের মাধ্যমে তাকে (আব্বাস বেপারী)সহ স্থানীয় ইউপি সদস্য আলমগীর হাওলাদার, মনির বেপারী ও হাজী দুলাল মাতুব্বরকে কোন মামলা ছাড়াই আটক করে থানায় নিয়ে যায়। ওইদিন (৩১ ডিসেম্বর) মধ্যরাত পর্যন্ত স্থানীয় আজাহার মোল্লার বাড়িতে থানার এক এসআই’র উপস্থিতিতে গোপন বৈঠক চলে। পরবর্তীতে পরিকল্পিতভাবে এলাকায় আতংক সৃষ্টির জন্য সন্ত্রাসীরা স্থায়ী বসবাস করা ৬৫ বছরের বৃদ্ধ আকবর বেপারীর বাড়িতে একাধিক বোমার বিস্ফোরন ঘটিয়ে বসত ঘর ভেঙ্গে প্রবেশ করে ধারালো অস্ত্রদিয়ে উপর্যুপরি কুপিয়ে আকবর হাওলাদারকে নৃশংসভাবে হত্যা করে। একইদিন রাতে সন্ত্রাসীরা মনির বেপারী, হাজী দুলাল মাতুব্বর, সালাম মাতুব্বর, মোকসেদ তালুকদার, আলমগীর হাওলাদার, রাজ্জাক হাওলাদার, আলী হোসেন হাওলাদারের বসত ঘর ও একটি ব্যবসায়ীক প্রতিষ্ঠানে হামলা চালিয়ে ভাংচুর করে ব্যাপক লুটপাট করে।